钦定古今图书集成/明伦汇编/氏族典/第235卷 > 张燕〈张殷〉
## 钦定古今图书集成/明伦汇编/氏族典/第235卷 > 张燕〈张殷〉

按《晋书张光传》：“光迁材官将军、梁州刺史。先是，秦州
人邓定等二千馀家，饥饿，流入汉中，保于城固，渐为
抄盗。梁州刺史张殷遣巴西太守张燕讨之。定窘急，
伪乞降于燕，并馈燕金银，燕喜，为之缓师。定密结李
雄，雄遣众救定，燕退，定遂进逼汉中，太守杜正冲东
奔魏兴，殷亦弃官而遁。光不得赴州，止于魏兴，乃结”
诸郡守共谋进取。燕唱言曰：“汉中荒败，迫近大贼，克
复之事，当俟英雄。”正冲曰：“张燕受贼金银，不时进讨，
阻兵缓寇，致丧汉中，实燕之罪也。”光于是发怒，呵燕
令出，斩之以徇。